
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO PAKEISTI ŽEMĖS SKLYPO AUŠROS AL. 54A, ŠIAULIŲ MIESTE, 
1999 M. GRUODŽIO 10 D. VALSTYBINĖS ŽEMĖS NUOMOS SUTARTĮ  NR. N29/99-0259

2024 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 43.5.5 papunkčiu, 50 punktu, statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymo Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 1 punktu (toliau – STR 1.12.06:2002), įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į individualios įmonės „A optika“ 2024‑09-17 prašymą (registracijos DVS „Avilys“ Nr. GP-1075), į tai, kad žemės sklype esantis pastatas 1E2p (unikalus Nr. 2999-5003-9018) pastatytas 1996 m., ekonomiškai pagrįstos naudojimo trukmės terminas yra 100 metų, nuomos terminas apskaičiuojamas pagal STR 1.12.06:2002, Šiaulių miesto savivaldybės taryba nusprendžia:
Pritarti, kad būtų pratęstas Šiaulių miesto savivaldybės ir individualios įmonės „A optika“ 1999 m. gruodžio 10 d. valstybinės žemės nuomos sutarties Nr. N29/99-0259 (toliau – Sutartis) dėl 0,0093 ha ploto valstybinės žemės sklypo dalies bendrai naudojamame 0,0189 ha ploto žemės sklype (kadastro Nr. 2901/0008:336, unikalus Nr. 2901-0008-0336) Aušros al. 54A, Šiaulių mieste, terminas nuo 2024 m. gruodžio 10 d. iki 2096 m. gruodžio 10 d., nuomos terminą apskaičiuojant vadovaujantis STR 1.12.06:2002 priedo 10.1 papunkčiu, pagal susitarimo dėl Sutarties pakeitimo projekte (pridedama) įrašytas sąlygas.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

